

***Добре дошли в света на малките герои!!!***

„**Първи грижи за недоносени бебета и бебета с ниско тегло“**

*(информационно ръководство за бъдещи и настоящи родители)*

*🐻 Често срещани причини за преждевременно раждане:*

* **Нетипично закрепване на плацентата (Предлежаща плацента; Преждевременно отлепена плацента (abruptio placentae); Многоплодните бременностти; Възрастов фактор; Хронични заболявания; Удар, травма, прекалено физическо натоварване; Истмико-цервикална недостатъчност; Прееклампсия; Гестационен диабет; Вагинални инфекции; Вирусни инфекции;**

*🐻**Първи грижи в болничното заведение:*

* **Майката се превежда в родилна зала;**
* **Родилната зала е оборудвана със зала за първична реанимация на новородени деца.**

**Реанимацията в родилната зала се извършва по унифицирани правила, задължителни за всички участващи в този процес.**

* **Веднага след раждането недоносеното дете се поема и подсушава със затоплена пелена.**
* **Поставя се на реанимационната маса с директен източник на топлина.**
* **Нослето, устата и стомаха се аспирират(прочистват) с малък аспирационен катетър.**
* **На ръка или краче се прикрепя сензор, чрез който се отчита сърдечната дейност и насищането на кръвта с кислород в първите минути след раждането**.

**В зависимост от състоянието на детето, неонатологът предприема**

**следните действия:**

* **Преглед и оценка;** **най-важните показатели са** **дишане и сърдечна дейност;**
* **Механична стимулация: поглаждащи движения с пръсти успоредно на гръбначния стълб, двете страни на гърдичките, масажиране на ходилата;**
* **Подаване на кислород.**
* **Обдишване с кислородна смес чрез балон (тип Амбу) през лицева маска.**
* **Интубацията – през носа, по-рядко през устата се въвежда тръбичка в трахеята която се свързва с апарат за изкуствено дишане.**
* **Сърдечна честота, циркулация – прилагане на сърдечен масаж при необходимост;**
* **Бебето се поставя в кувьоз/ инкубатор;**

*🐻* При по-голяма част от новородените реанимация не е необходима – те се приспособяват към живот извън утробата без значителна допълнителна помощ. **Всяко недоносено бебе може да расте и развива нормално. Малките бебета са уникални, бързо се адаптират и преодоляват този труден период! Интересувайте се за състоянието на Вашето бебе! Задавайте въпроси на лекуващия неонатолог или на дежурния лекар!**

**Може да виждате и докосвате бебето си, след допълнителни указания на акушерката/ мед. сестра/ или лекаря! Те ще Ви покажат как да осъществите контакт с него, как да го държите или храните със сонда! Първото докосване на Вашето дете в кувьоза е интимен и уникален акт! Не бързайте! Слушайте внимателно указанията на акушерката! Бъдете с топли, чисти ръце, без бижута! Говорете му преди да го докоснете! С леки движения докоснете стъпалата, телцето и главичката. Когато си тръгвате, внимателно и бавно си отделете ръцете, за да него стресирате! С времето ще разберете реакциите на бебето.**

Ако състоянието на бебето позволява, неонатологът ще ви позволи да участвате в храненето на бебето. В случай, че бебето има усложнения (проблеми с белите дробове, анемия или др.), неонатологът ще ви обясни предприетото лечение или необходимостта от извършване на транспорт към друго лечебно заведение. Не се плашете! Всички действия на персонала са насочени към прилагане на адекватно лечение и преодоляването на усложнената в неонаталния период. **Имате право да сте информирани за здравословното състояние и лечение !** Имате право да изберете друг лекар или лечебно заведение! Не губете надежда! Вашите бебета са малки бойци, които се адаптират и преодоляват трудностите!

След трудния период идва дългоочакваният ден, изписването на Вашия малък герой!

